यूं मध्यप्रदेश सरकार यह दावा करते नहीं अघाती कि जनता पर उसे विश्वास है, जनता का प्यार उसे मिला है, जनता उसके साथ है। ठीक भी है और परम सत्य भी। जनता ने भारतीय जनता पार्टी की सरकार को 15 साल सरआंखों पर रखा। आगे भी रखे इससे इन्कार नहीं किया जा सकता क्योंकि कोई कितना भी नाराज हो या एंटीइन्कंबेंसी की बात करें पर ये सच है कि भाजपा की सरकार ने कांग्रेस की सरकार से बेहतर प्रदर्शन किया है, काम किया है।